《偈六十三首》
宋代·释道宁

先贤垂范，流落人间。
日久岁深，禅人不顾。
语非玄妙，直透重关。
画瓶打破，渌水青山。
莫讶报慈多冷淡，得盘桓处且盘桓。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。